Nu er det helt sikkert. Tjekkiet vinder 5- 4-mod Schweiz, og Danmark går dermed videre til kvartfinalen i VM i ishockey i Rusland.

Det er blot anden gang i VM-historien, Danmark har spillet sig videre til kvartfinalerne. Første gang var i 2010, hvor Danmark tabte 4-2 mod Sverige. Resultatet er en mindre sensation, taget i betragtning at vi kun har spillet i A-gruppen siden 2003.

- Det er så fantastisk og fuldt ud fortjent. Der er ingen, der har givet det her til os, siger Kirill Starkov efter kampen mellem Tjekkiet og Schweiz til TV 2 Sport.

Læs også : Tre ting vi lærte af sejren over Kasakhstan

Efter Danmarks 4-1 sejr mod Kazakhstan i går krævede en plads i kvartfinalen blot, at Schweiz ikke vandt mod Tjekkiet i dagens kamp.

Mendet startede skidt for Danmark, da schweizerne scorede til 1-0 i første periode mod Tjekkiet. Tjekkerne kæmpede sig dog tilbage og viste, hvorfor de fortjent spiller sig videre som etter i puljen.